Potpredsjednik Vlade i ministar obrane Damir Krstičević i gradonačelnik Grada Zagreba Milan Bandić sa suradnicima obišli su na groblju Mirogoj lokaciju budućeg vojnog groblja.

Planirano je da će se buduće vojno groblje nalaziti u nastavku groblja hrvatskih branitelja i s njim bi činilo prirodnu cjelinu.

Ministar Krstičević i gradonačelnik Bandić su potvrdili kako je izgradnja vojnog groblja, uz Hrvatski vojni muzej i spomenik Domovini, od državnog značaja. To je primjereni način sustavnog i dostojanstvenog odavanja priznanja pripadnicima Oružanih snaga Republike Hrvatske.

“Hrvatska vojska dobiva mjesto od nacionalnog značaja, mjesto pijeteta i zahvalnosti prema našim vojnicima”, rekao je ministar Krstičević.

Prema idejnom projektu vojno groblje bi se izgrađivalo u fazama na području koje je rezervirano za ovu namjenu.

Podijeli s prijateljima:

Tweet

WhatsApp

Email



Što vi mislite o ovoj temi?